kardosdrur/scandi-wiki huggingface dataset:
Grand Theft Auto V

Grand Theft Auto V er et open world action-adventure videospil udviklet af Rockstar North og udgivet af Rockstar Games. Det blev udgivet den 17. september 2013 til PlayStation 3 og Xbox 360. Det er den femte titel i Grand Theft Auto-serien, og den første siden Grand Theft Auto IV fra 2008.

Modsat alle tidligere kapitler i serien har Grand Theft Auto V ikke én hovedperson, men tre. Den første er Michael De Santa, en tidligere professionel bankrøver, der lever med sin familie i Los Santos (baseret på Los Angeles), med efternavnet DeSanta. Den næste er Franklin Clinton, en gangster der bor i ghettoen med sin tante. Den sidste er narkohandleren Trevor Philips. Centralt for historien er en stribe kup, eller de såkaldte heists, som de udfører i fællesskab. De skal planlægges og forberedes, og de skal sikre dem økonomi resten af deres liv.

Udover disse tre hovedpersoner så har man også sin egen hovedperson i multiplayer versionen af spillet. Det virker på nogenlunde samme måde som i singleplayer versionen.

Grand Theft Auto V foregår i den fiktive stat San Andreas (baseret på Sydcalifornien) og på den amerikanske vestkyst i den fiktive by Los Santos og de omkringliggende bjerge, landskaber og strande. Los Santos, en pulserende solbeskinnet metropol fuld af selvhjælpsguruer, stjerneskuespillere og falmende berømtheder, engang den vestlige verdens stolthed, men nu kæmpende for at holde sig oven vande i en tid med økonomisk usikkerhed og billigt reality-tv.

Udviklerne forestillede Grand Theft Auto V som en åndelig efterfølger til mange af deres tidligere projekter, som Red Dead Redemption og Max Payne 3. Udviklingen begyndte kort efter udgivelsen af Grand Theft Auto IV, med fokus på at innovere kernemekanikken i serien ved at give spilleren kontrol over tre hovedpersoner. Efter sin udgivelse blev spillet hyldet af mange anmeldere, som roste dens historie, missionerne, præsentationen og det open-ended spil. Dens skildring af voldelige temaer, herunder Trevors psykopati og brug af tortur samt behandlingen af kvinderne i spillet, er dog blevet stærkt kritiseret. Grand Theft Auto V brød alle salgsrekorder ved at indtjene 800 millioner dollar i de første 24 timer efter dens udgivelse, og 1 milliard dollar inden for sine første tre dage, hvilket gør det til det hurtigst sælgende produkt i underholdningsbranchen i historien.

Der er udviklet en multiplayerfunktion til GTA V, kaldet FiveM, der giver spilleren mulighed for, at spille multiplayer på tilpassede dedikerede servere.

Referencer

Eksterne henvisninger 
 
 Grand Theft Auto V, anmeldelse af Rasmus Lund-Hansen fra Gamereactor.

5
Computerspil fra 2013
PlayStation 3-spil
Xbox 360-spil
Birmingham Airport

Birmingham Airport  er en international lufthavn i Storbritannien. Den er beliggende i Bickenhill, Metropolitan Borough of Solihull, 10 km sydøst for centrum af Birmingham

I 2012 betjente lufthavnen 8.922.539 passagerer og havde 92.632 start- og landinger, hvilket gjorde den til landets syvende travleste. Birmingham Airport var base for fly fra Flybe, Monarch, Ryanair, Thomas Cook Airlines og Thomson Airways.

Historie 
Den 8. juli 1939 åbnede lufthavnen med navnet Elmdon Airport under overværelse af blandt andet Prinsesse Marina af Grækenland og Danmark. Dette skete efter at bystyret i Birmingham i 1928 besluttede at der skulle opføres en lufthavn ved byen. Økonomiske problemer i landet i starten af 1930'erne forsinkede projektet.

Under 2. verdenskrig og indtil 1960 havde regeringen og Royal Air Force overtaget styringen af lufthavnens faciliteter. 1. januar 1960 fik bystyret igen den fulde kontrol over lufthavnen. I 1961 åbnede en ny terminal som kunne håndtere internationale afgange. 

I april 1984 åbnede Elizabeth 2. en ny terminal i forbindelse med jernbanestation og det store messecenter National Exhibition Centre. 26. juli 1991 blev den nye terminal "Eurohub" åbnet.

Eksterne henvisninger 

 Birmingham Airports officielle hjemmeside 

Lufthavne i England
Etableret i 1939
Airport
Sopronkőhida

Sopronkőhida er en landsby i det nordvestlige Ungarn, 4 km nord for Sopron og 5 km fra grænsen til Østrig.

Byen er kendt for sit militærfængsel, hvor modstandere af det regerende Pilekorsparti frem til 1944 blev indespærret, torteret og henrettet. Berømte fanger som general Vilmos Nagy de Nagybaczon og Endre Bajcsy-Zsilinszky sad indespærret her, og Bajcsy-Zsilinszky også henrettet her i slutningen af 1944. Under processen efter 2. verdenskrig sad de anklagede fra Mauthausen-Gusen koncentrationslejrkomplekset i varetægt i fængslet her frem til 1947. Fra 1951 blev fængselsbygningerne brugt af forskellige virksomheder.

19. august 1989 fandt Den paneuropæiske picnic sted ved den østrigske grænse. Her slap flere hundrede østtyskere til Vesteuropa, og senere samme år faldt Jerntæppet.

Byer i Ungarn
Go Go Berlin

Go Go Berlin er et dansk rockband, der blev dannet i Silkeborg i 2010. Bandet har siden udgivet tre album og to ep'er.

Diskografi

Studiealbum 
 New Gold (2013)
 Electric Lives (2015)
 The Ocean (2019)

Singler 
 "Raise Your Head" (2013)
 "Castles Made of Sand" (2014)
 "Darkness" (2014)
 "Electric Lives" (2015)
 "Kids" (2015)
 "Here Comes the Darkness" (2018)
 "I never meant to" (2020)

Noter

Eksterne henvisninger 

Musikgrupper fra Danmark
Musikgrupper fra 2010
Stella Polaris (musikfestival)

Stella Polaris er verdens største gratis elektroniske downtempo festival, som hvert år afholdes i grønne områder i flere danske byer. Festivalen, som er et en-dagsarrangement, turnerer rundt i hele Danmark, og finder hvert år sted i begyndelsen af august. De optrædende er både danske og internationale kunstnere. Nogle gange optræder også musikere inden for andre genrer. Eksempelvis Lydmor, Laid Back og Kelela.

Historie 
Stella Polaris er stiftet af Kalle Bremer og Nicka Kirstejn og har eksisteret siden 1997, hvor eventet for første gang blev afholdt. Det foregik i Vennelystparken i Aarhus med et enkelt fadølsanlæg, en dj-pult og et pavillontelt fra Silvan. I 2001 var festivalen for første gang i København. Siden da har festivalen været afholdt i Odense, Aalborg og Esbjerg. I 2015 er festivalen at finde i Kolding, Sønderborg, Aarhus og København.

Referencer

Eksterne henvisninger 
 

Musikfestivaler i Danmark
Stella polaris (flertydig)

Stella polaris (med stort eller lille p) kan henvise til flere emner:

 Nordstjernen - latinsk navn Polaris
 Stella Polaris (musikfestival) - en musikfestival
Anticucho

Anticuchos er grillede kød- og grøntsagsspyd, der som spise er udbredt i store dele af Sydamerika. Grillspydene kan spises som tilbehør eller for sig selv, og er en nationalt anerkendt spise i Chile og Peru.

Madretter
Kødretter
Zadar Lufthavn

Zadar Lufthavn  er en lufthavn i Kroatien. Den er beliggende i Zemunik Donji, 8 km øst for centrum af Zadar

I 2012 betjente lufthavnen 371.256 passagerer og havde 3.968 start- og landinger. Lavprisflyselskabet Ryanair har siden april 2013 haft base med to fly i Zadar.

Historie 
Lufthavnen blev grundlagt i 1968 og har siden været én af Kroatiens Luftvåbens (Hrvatsko ratno zrakoplovstvo i protuzračna obrana) baser. Her bliver blandt andet uddannet professionelle piloter, ligesom mange helikoptere er stationeret her. I Zadar har brandfly af typen Canadair CL-215 og Air Tractor AT-802 base. 

Under Krigen i Bosnien-Hercegovina blev lufthavnen fuldstændig ødelagt. Den blev efter Kroatiens selvstændighed genopbygget, og staten fik 55% ejerandel i lufthavnen. Zadar kommune fik 20%, byen Zadar fik 20%, og Zemunik Donji fik de sidste 5%.

Fra 2006 til 2007 steg passagertallet fra 65.423 til 119.449, og man opførte i 2007 derfor en ny terminal til at klare den stigende trafik. Året efter indviede man en ny VIP-terminal.

Indtil 2010 gik der en offentlig vej tvært over én af landingsbanerne.

Det irske lavprisflyselskab Ryanair udstationerede i april 2013 to Boeing 737-800 fly i Zadar, som skulle flyve til 16 europæiske destinationer, hvilket gjorde selskabet til lufthavnens største operatør.

Statistik

Eksterne henvisninger 

 Zadar Lufthavns officielle hjemmeside 

Lufthavne i Kroatien
Etableret i 1968
Lufthavn
Henning Bergenholtz

Henning Bergenholtz (født 26. august 1944 i København) er en dansk leksikograf.
Han er M.A. fra Technische Universität Berlin (1973) samt Dr. Phil. (1975) og Dr. Habil. (1978) fra Universität Essen.

Han har været tilknyttet universiteter i Bonn, Essen, Køln, Kairo, Bochum, Stellenbosch og siden 1996 som leder af Center for Leksikografi ved Aarhus School of Business.

Bergenholtz er æresdoktor ved Universidad de Valladolid og ekstraordinær professor ved University of Pretoria.
Han er nu Professor emeritus.

Bergenholtz skriver klummer om sproglige emner i netavisen Den Korte Avis.

Henvisninger 

Ansatte ved Aarhus Universitet
Personer fra København
Leksikografer
Leksikografer fra Danmark
Danskere i 1900-tallet
Danskere i 2000-tallet
Personer i Kraks Blå Bog
Rhodos Lufthavn

Rhodos Lufthavn "Diagoras"  er en lufthavn i Grækenland. Den er beliggende på den vestlige side af øen Rhodos, 14 km sydvest for Rhodos by.

I 2011 betjente lufthavnen 4.149.274 passagerer og havde 34.504 start- og landinger, hvilket gjorde den til landets fjerdetravleste. Om sommeren ankommer mange charterfly med feriegæster fra de fleste europæiske lande.

Historie 
Civil luftfart på Rhodos begyndte efter 2. verdenskrig fra den nærliggende militære Rhodos Maritsa Lufthavn. Dette var øens hovedlufthavn, indtil Rhodos Lufthavn "Diagoras" åbnede 28. juni 1977, 3 km nord for den gamle. Maritsa benyttes i dag udelukkende til militært brug.

Siden etablering i 1977 er Diagoras blevet udvidet flere gange. Blandt andet er der kommet nye rullebaner og forplads, ligesom man i 2005 indviede en helt ny lufthavnsterminal.

Eksterne henvisninger 

 Greek Airport Guide: Rodos Airport, "Diagoras" 

Lufthavne i Grækenland
Etableret i 1977
Lufthavn
Setermoen

Setermoen er en by der er administrationsby i Bardu kommune i Troms og Finnmark fylke i Norge. Byen har 2.357 indbyggere (2012). Setermoen vedtog bystatus i 1999, men fik det ikke godkendt fordi kommunen har mindre end 5.000 indbyggere. Setermoen bliver imidlertid nu markedsført som bygdebyen i Troms.

Stedet 
Bardu kirke fra 1829 er en mindre kopi af Tynset kirke. Baggrunden er at Bardus første nybyggere kom fra Østerdalen, og de ville på denne måde mindes deres oprindelse. Der er stadig mange som snakker sydnorske dialekter i distriktet.

Forsvaret og militærlejren Setermoen har siden slutningen af 1890'erne været den vigtigste grundpille i Setermoen-samfundet.

Midt-Troms Museum har en afdeling liggende i Setermoen, Troms Forsvarsmuseum, som viser militærhistorie i Troms.

Eksterne kilder/henvisninger 

 Setermoen Forsvaret

Byer i Troms og Finnmark
Bardu
Norges militær
Frederik Frans 1. af Mecklenburg-Schwerin

Storhertug Frederik Frans 1. af Mecklenburg-Schwerin (; født 10. december 1756, død 1. februar 1837) var hertug af Mecklenburg-Schwerin fra 1785 til 1815 og den første storhertug af Mecklenburg-Schwerin fra 1815 til sin død i 1837.

Han var søn af Arveprins Ludvig af Mecklenburg-Schwerin og efterfulgte sin onkel Hertug Frederik 2. i 1785. I 1815 blev han storhertug, da Mecklenburg-Schwerin blev ophøjet til storhertugdømme.

Biografi 

Frederik Frans blev født den 10. december 1756 i Schwerin i Mecklenburg som ældste barn af Hertug Ludvig af Mecklenburg-Schwerin og Charlotte Sophie af Sachsen-Coburg-Saalfeld.

Hertug Ludvig var lillebror til den regerende hertug af Mecklenburg-Schwerin, Frederik 2.. Da Frederik 2. ikke havde børn, var Ludvig arving til hertugdømmet, men da han døde i 1778, seks år før sin storebror, blev han aldrig hertug. I stedet blev det Frederik Frans, der efterfulgte sin farbror som hertug, da Frederik 2. døde den 24. april 1785.

Den 14. juni 1815 blev Frederik Frans udnævnt til storhertug, da Mecklenburg-Schwerin efter Napoleonskrigene blev ophøjet til storhertugdømme på Wienerkongressen. Sammen med sin slægtning, storhertugen af Mecklenburg-Strelitz var han kendt som en af de mest reaktionære tyske herskere.

Storhertug Frederik Frans døde den 1. februar 1837 i Ludwigslust. Han blev begravet i Bad Doberan. Da hans ældste søn Arvestorhertug Frederik Ludvig var død i 1819, blev han efterfulgt som storhertug af sin sønnesøn Paul Frederik.

Ægteskab og børn 
Frederik Frans blev gift den 1. juni 1775 i Gotha i Thüringen med Prinsesse Louise af Sachsen-Gotha. De fik seks børn:
 Frederik Ludvig (1778-1819), arvestorhertug af Mecklenburg-Schwerin 1815-1819
 ∞ 1799 Storfyrstinde Helena af Rusland (1784-1803)
 ∞ 1810 Prinsesse Karoline Louise af Sachsen-Weimar-Eisenach (1786-1816)
 ∞ 1818 Prinsesse Auguste af Hessen-Homburg (1776-1871)
 Louise Charlotte (1779-1801)
 ∞ 1797 August, Hertug af Sachsen-Gotha-Altenburg (1772-1822)
 Gustav Vilhelm (1781-1851)
 Karl (1782-1833)
 Charlotte Frederikke (1784-1840)
 ∞ 1810-1814 Prins Christian Frederik af Danmark (1786-1848) (den senere Christian 8.)
 Adolf (1785-1821)

Se også 
 Mecklenburg

Eksterne links 

Huset Mecklenburg
Storhertuger af Mecklenburg-Schwerin
Personer fra Schwerin
Tyskere i 1700-tallet
Tyskere i 1800-tallet
Additiv

Additiv er et kemisk tilsætningsstof, som forbedrer et given produkts egenskaber, specielt i forbindelse med brændstof og olie.

Eksempelvis kan benzins oktantal hæves ved tilsætning af  et dertil udviklet additiv medens en smøreolies egenskaber kan forbedres væsentligt med det rette additiv.

Se også
Tilsætningsstof

Ekstern henvisning og kilde
DEN DANSKE ORDBOG – Additiv 

Kemi
Nettidsskrift

Et netmagasin eller nettidsskrift, evt. onlinemagasin eller webzine, er et tidsskrift der udgives på internettet.

Nettidsskrifter kan ses i modsætning til tidsskrifter der udkommer på papir. Mens papirbårne tidsskrifter ofte udkommer periodisk vil netmagasiner tit udkomme løbende, efterhånden som artiklerne skrives.

Netmagasiner enten være betalings- eller gratistjenester, eller en blanding.

Netmagasiner kan udkomme på nettet som selvstændige websteder eller via specielle tjenester såsom Issuu.
Visse netmagasiner leverer også deres indhold via specielle apps.

 
Digitale udgivelser
Additiv (flertydig)

Additiv har flere betydninger:
 Additiv – et kemisk tilsætningssof
 Additivt talsystem – et talsystem, hvor værdien af et tal udtrykkes ved at addere værdierne af tallets enkelte cifre
 Additiv farveblanding – frembringelsen af en lysfarve ud fra en blanding af to andre farvers lys
 Additiv identitet – er et element af en bestemt type i en mængde mht. en binær operator på mængden
Nicolai Poulsen

Nicolai Poulsen (født 15. august 1993) er en dansk fodboldspiller, der spiller i den danske superligaklub AGF.

Klubkarriere 
Poulsen debuterede i Superligaen den 28. marts 2013 for Randers FC i en 0-0 kamp mod OB, da han efter 72 minutter erstattede hollandske Lorenzo Davids.

Den 16. august 2017 blev det offentliggjort, at Poulsen havde skrevet under på en halvårig lejeaftale med Sarpsborg 08 i Eliteserien. Efter afslutningen på lejemålet vendte han tilbage til Randers.

Den 3. juni 2019 offentliggjorde AGF, at de havde hentet Poulsen hos lokalrivalerne fra Randers FC på en 5-årig kontrakt, en kontrakt der i 2023 blev forlænget, så den løber til 2024.

Landsholdskarriere 
Han fik i efteråret 2014 debut for det danske Danmarks U/21-fodboldlandshold i en venskabskamp mod .

Nicolai Poulsen blev den 30. juli 2016 udtaget til det danske OL-landshold, der skulle deltage i de Olympiske Lege i Rio de Janeiro i sommeren 2016. Men i en superligakamp mod AGF dagen efter pådrog Poulsen sig et brud på kindbenet i en hovedstødsduel med sin tidligere holdkammerat, AGF's Mustafa Amini og måtte derfor melde afbud til Legene.

Referencer

Eksterne henvisninger 
 
 Nicolai Poulsen  Profil hos Randers FC
 Nicolai Poulsen, all-time Superligastatistik på danskfodbold.com

Fodboldspillere fra Danmark
Fodboldspillere fra Randers FC
Fodboldspillere fra AGF
Lasse Rise

Lasse Rise (født 9. juni 1986) er en dansk fodboldspiller, der spiller  for fodboldklubben Prespa i Serie 1.

Karriere

Lyngby Boldklub (2016–17) 
Den 8. juni 2016 blev det offentliggjort, at Rise vendte hjem til Lyngby Boldklub efter 5½-års andetsteds.

Keflavík (2017-) 
Dem 21. juli 2017 kunne Lyngby Boldklub meddele at de har opløst kontrakten med Lasse Rise og at han har skrevet under på en ny kontrakt med islandske Keflavík fra den næstbedste række 1. deild karla.

Referencer

Eksterne henvisninger 
 
 Lasse Rise  på Randers FC's hjemmeside
 Lasse Rise, all-time Superligastatistik på danskfodbold.com

Fodboldspillere fra Danmark
Fodboldspillere fra Brøndby IF
Fodboldspillere fra Boldklubben Avarta
Fodboldspillere fra Lyngby Boldklub
Fodboldspillere fra Randers FC
Fodboldspillere fra Esbjerg fB
Steen Pedersen

Steen Pedersen (født 5. juli 1960) er en tidligere dansk fodbolddommer. 

Han dømte i Superligaen fra 1995 til 2003, hvor det i alt blev til 120 kampe. Han debuterede i Superligaen d. 22. april 1995 i kampen mellem Næstved IF og Silkeborg IF, der endte 0-0.

Efter 8 år i landets bedste række valgte Pedersen selv at stoppe som dommer i sommeren 2003 pga. skader og prioritering af privatlivet.

Eksterne henvisninger 
 Steen Pedersen, all-time statistik Superligastatistik på danskfodbold.com

Referencer 

Fodbolddommere fra Danmark
Edward Young (maler)

Eduard "Edward" Young (21. oktober 1823 i Prag – 12. februar 1882 i München) var en østrigsk maler og tegner.

Karriere 
Young blev uddannet som akvarelportrætmaler i Linz. Han opholdt sig nogle år i 1850'erne ved Frederik VII's hof, hvor han holdt kongen og grevinden med selskab. Forbindelsen er sandsynligvis kommet i stand gennem grevinde Danners ungdomsveninde, den berømte danserinde Lucile Grahn, der blev gift med Youngs bror, hofoperasanger Friedrich Young.

Den elegante Young blev udnævnt til professor, var tegnelærer for kongen og grevinden, bar hoffets jagtdragt og udførte adskillige tegninger af kongen og grevinden. 9. februar 1857 modtog han Ingenio et arti.

Youngs tegninger er gode vidnesbyrd med hensyn til kongens påklædninger og særheder, bl.a. teltlivet, og er derfor af kulturhistorisk værdi. Young skal på Jægerspris Slot have deltaget i Alhambrasalens dekorering og møblering omkring 1855 (ifølge J.P. Traps erindringer ledede han arbejdet). Efter grevindens død erholdt Young, der nu boede i München, en høj livrente. 

Youngs værker er senest blevet vist på Hjemmenes Udstilling i Roskilde 1942, nr. 335 og Søllerød i det lokalhistoriske maleri, Gammel Holtegaard 1982.

Værker 

Maleri:
 Frederik VII (1855, Det Nationalhistoriske Museum på Frederiksborg Slot)
Miniaturer:
 Frederik VII (1850'erne, Jægerspris Slot)
 Frederik VII (portræt indfattet i dåse, De Danske Kongers Kronologiske Samling)
Akvareller:
 Frederik VII (1853, Frederiksborgmuseet)
 Grevinde Danner (1853, Frederiksborgmuseet)
 Grevinde Danner læser for Frederik VII i teltet ved Skodsborg (1853, Jægerspris Slot)
 Grevinde Danner (Jægerspris Slot)
 Frederik VII's danske hund (Jægerspris Slot)
 Badstuen ved Frederiksborg (Jægerspris Slot)
 En maurisk pige (Jægerspris Slot)
Farvelagte blyantstegninger:
 Frederik VII og grevinde Danner i kane (Jægerspris Slot)
 Frederik VII i skottedragt (Jægerspris Slot)
 Landskab (Jægerspris Slot)
Blyantstegninger:
 Maleren Ole Peter Hansen Balling (Frederiksborgmuseet)
 Skitser fra Schweiz (Jægerspris Slot)

Kilder 
 

Malere fra Østrig
Personer fra Prag
Østrigere i 1800-tallet
Titulære professorer fra Danmark
Modtagere af Ingenio et arti
Miniaturmalere
Skaland

Skaland  er en bygd der er administrationscenter i Berg kommune på øen Senja i Troms og Finnmark fylke i Norge. Bygden ligger ved Bergsfjorden og har omkring 200 indbyggere. 
Skaland grænser i vest til Bøvær, i nord til Steinfjord, i øst til Bergsbotn og over fjorden mod syd  til Strømsnes.

På Skaland er der en grafitmine, son er stedets  vigtigste virksomhed. Der er også et minedriftsmuseum. For nylig blev der fundet nye forekomster ved Trælen, ud for Steinfjord, og i den anledning blev der bygget en 6 km lang vej der til.

Bygden har også dagligvareforretning, børnehave og børne- og ungdomsskole (1.-10. klasse) med ca. 50-60 elever.  

Skaland grenser i vest til Bøvær, i nord til Steinfjord, i øst til Bergsbotn og over fjorden i syd til Strømsnes.

Troms og Finnmarks geografi
Berg
Senja
Carl Georg Bartholdy

Carl Georg Bartholdy (6. marts 1895 i Laurbjerg – 15. marts 1970) var en dansk officer og politiker, bror til Christian Bartholdy.

Han var søn af sognepræst J.P. Bartholdy (død 1928) og hustru Marie født Gad (død 1943), blev student 1912, premierløjtnant i fodfolket 1916, lærer ved Hærens Gymnastikskole 1921 og ved Fodfolkets Kor­netskole 1922-23, kom i reserven 1924 og var far­mer i Alberta, Canada 1925-30. Hjemvendt blev Bartholdy kaptajn 1931, sekretær for Det unge Grænse­værn og De danske Samfund i Græn­selandet 1933-38 og var ejer af Munkemølle ved Rinkenæs fra 1938. Han var tjenstgørende ved den internationale kontrol i Pyrenæerne under Den Spanske Borgerkrig 1938-39 og ved Beredskabsstyrken 1939-40.

Bartholdy deltog i kampen ved Bredevad 9. april 1940 og var interneret af Gestapo i Frøslevlejren fra februar 1944 til maj 1945. Dernæst blev rollerne byttet om, og Bartholdy blev kommandant i Fårhuslejren 1945, blev oberstløjtnant af forstærkningen og chef for 23. Bataljon 1947 og var regionsleder i Hjemmeværnet, Region III (Sydjylland) fra 1949. Han blev oberstløjtnant i Hjemmeværnet 1952, var chef for den ægyptiske-israelske våbenstilstandskommission 1954-55, blev oberst i Hjemmeværnet 1956 og fik afsked 1957.

Bartholdy var medlem af Folketinget for Det Konservative Folkeparti 1945, medlem af Terrainsport-Raadet, af bestyrelsen for Frivillig Dansk Arbejdstjeneste 1940-45, af Forsvarskommissionen af 1946, af hovedstyrelsen for Grænseforeningen 1945-54 og af bestyrelsen for Rinkenæs Ungdomsskole. Han var Kommandør af Dannebrogordenen og Dannebrogsmand.

Han blev gift 14. maj 1937 med Ellen Tvede (17. maj 1894 i Helsingør - ?), datter af direktør, landstingsmand Charles Tvede og hustru Elizabeth født Gradman.

Eksterne henvisninger og kilder 
 
 
 Kraks Blå Bog 1957

Officerer i Hjemmeværnet
Personer i Kraks Blå Bog (afdøde)
Ofre for nazismen fra Danmark
Kommandører af Dannebrog
Danskere i 2. verdenskrig
Danskere i 1900-tallet
Modstandsfolk fra Danmark
Folketingsmedlemmer i 1940'erne
Tidligere folketingsmedlemmer fra Det Konservative Folkeparti
Seiko Matsuda

Seiko Matsuda (松田 聖子 Matsuda Seiko), født 10. marts 1962 i Kurume, Fukuoka, Japan, er en japansk pop sanger og sangskriver. På grund af sin popularitet i 1980'erne og hendes lange karriere, har hun døbt "Eternal idol" af de japanske medier.  Hun er mor til Sayaka Kanda.

Diskografi

Albums

Singler

Referencer 

Sangere fra Japan
Sangskrivere fra Japan